Bi ha representación d'as unidatz conoixitas como "Pireneu axial" y de "sierras pirenencas interiors". O Pireneu Axial d'este parque natural corresponde a almendrons, piedras d'arena y archilas royencos d'edat permo-triasica conoixitos como "molasas tardiherzinicas" u "permotrías". Son bien vistables en a zona d'Aguatuerta. As sierras pirenencas interiors presentan materials sobre tot calsinosos d'edatz entre o Cretacio superior y o Eoceno con altarias importants a causa d'haber-se apilato uns quantos cabalgamientos, cadagún con unas quantas series de plegos bien vistables. Os plegos abundan en Sierra Vernera y Penya Forca y a vegatas han esdeveniu sinclinals pendius, como podemos veyer en a mesma Sierra Vernera y en o Castiello d'Acher.